Kadtong 1908, pig-surat ni Romuáldez an Bisayan Grammar and Notes on Bisayan Rhetoric and Poetic and Filipino Dialectology (Balanghayang Bisaya asin mga Nota manongod sa Retorikang Bisaya asin Poetika at Diyalektolohiyang Filipino), sarong balanghayan manongod sa tataramon na Waray-Waray.  Kan suminunod na taon, kan 1909, pigtugdas niya an  Sanghiran san Binisaya ha Samar ug Leyte (Akademya kan tataramon na Bisaya kan Samar asin Leyte) para sa obhetibong  maitaguyod asin pasulungin pa an kadunungan asin kaaraman sa tatatamon na Waray-Waray.  Bihasa man si Romuáldez  sa iba pang mga tataramon arog kan Kastila, Ingles, asin Sugbo.